fi fi fi fi fi fi en en fi fi fi fi fi fi fi fi fi fi fi fi fi fi fi en en fi fi fi fi fi fi fi en en en en fi en fi fi fi fi fi fi fi it en en en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi nl fi fi fi ms fi eo en fi fi fi fi fi fi fi fi fi fi fi de fi cs fi fi cs fi fi fi fi fi fi fi fi de fi fi fi fi fi fi fi fi fi fi cs fi fi fi fi fi fi fi pt fi fi it fi fi fi fi fi fi en fi fi fi fi fi fi fi fi fi fi fi en fi fi fi fi fi fi fi fi fi fi fi fi fi en fi fi fi en fi fi en fi fi en fi fi fi fi fi fi fi fi id fi fi fi fi fi fr fi fi fi fi en fi fi fi fi fi fi fi fi en en fi fi fi fi en fi fi fi fi fi fi fi fi en fi fi fi fi fi fi fi lt fi fi fi
Raha ei tee onnelliseksi, mutta rahattomuus v*tuttaa.: tammikuuta 2021
Olen kolmekymppinen typeristä veloistaan niskalenkin ottanut nainen. Maksoin 14 000€ turhaa velkaa pois 33 kuukaudessa. Lottovoiton haaveilu on loppunut jo aikaa sitten. Blogi kertoo asuntolainan maksusta ja taloudellisesta tasapainoilusta. Toiveena on tasapainoinen talouselämä ja säästäminen.
Tällä viikolla ei mennyt enää rahaa laskuihin. 2. tulon tili tuli ja sijoitettiin heti jatkosijoituspaikkaansa eli puskuriin.
Elintarvikkeet ym. on kyllä isolla kulutuksella. Siihen on mennyt rahaa enemmän kuin kuuluisi!
Muut kulut pitävät sisällään lahjan, uuden laskettelukypärän ja talvikengät. Kypärä joulunajan palkasta ja kengät vaatetililtä!
Säästöissä ja sijoituksiin meni 800€, joulun palkka oli 880, joten laitoin puskuriin 800 ja ostin kypärän niin se oli sitten siinä.
Rahatilanne ihan ok! Tileillä rahaa (jos etupuskuria ja lomapuskuria ei lasketa) n. 800€ ja kuukautta jäljellä kaksi viikkoa.
Lähettänyt Taina klo 21.35 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Minulla ei enää ole kulutusluottoja tai luottokorttivelkaa, mutta minulla on kaksi suurta velkaa. Auto- ja asuntolaina. Vaikka molempia on jo hieman maksettukin, on summat sitä luokkaa että niiden maksaminen tuntuu suorastaan absurdilta.
Autolaina on otettu hieman yli vuosi sitten ja se lyhenee 3000€ vuodessa. Autolainaa on tällä hetkellä jäljellä 22 774€. Asuntolainaa on maksettu jo viisi vuotta ja se lyhenee 4400€ vuodessa. Asuntolainaa on tällä hetkellä jäljellä 43 987€. Minun tekisi mieli kiriä ja samalla tekisi mieli vain säästää. Olen huomannut että minä elän suunnitelmien tekemiselle toistaiseksi enemmän kuin niiden toteuttamiselle, joka on vähän surkeaa.
Jos haluaisin kiriä maksuaikataulua, niin kaikkien oppien mukaan minun tulisi maksaa autolaina pois ensin, sillä sen rahoituksessa on korkeampi korko. Viimeaikoina olen kuitenkin alkanut pohtimaan uudelleenrahoituksen mukanaan tuomia mahdollisuuksia.
What do you want to do ?
Lähettänyt Taina klo 11.34 4 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
maanantai 11. tammikuuta 2021
Tammikuun seuranta 1/4 (uusinta)
Edellisessä postauksessa oli jokin ongelma. Julkaisussa näkyi vain ensimmäinen kappale. Siispä uusintakierros: (...ja sama ongelma jatkuu. Kopioin tekstin kommentteihin varmuudeksi.)
Kuukauden alku on aina kaikista vilkkain rahaliikenteen osalta. Tässä postauksessa käydään läpi ajankohtaa 1.1.-10.1.2021.
Elintarvikkeet vko 53/ ...........................................43,16€
Elintarvikkeet vko 1/ ...........................................108,71€
Muut kulut vko 53/ ................................................44,69€
Muut kulut vko 1/ ................................................341,92€
Laskut ja velat vko 53/ ........................................792,10€
Laskut ja velat vko 1/...........................................372,89€
Säästöt ja sijoitukset vko 53/.................................70,00€
Säästöt ja sijoitukset vko 1/.................................100,00€
Elintarvikkeet ym. pitää sisällään kolme kauppareissua joissa oli mukana ruokaa ja tupakkaa, mutta lisäksi myös muutamia sellaisia ostoksia jotka eivät toistu viikoittain (kuten shampoo ja hoitoaine ym.) Summa on hieman yli budjetin, koko kuukaudelle on budjetoitu 400€
Muut kulut pitävät sisällään kaksi ulkona syötyä ateriaa, matkakuluja, viime vuoden puolella syntyneitä menoja, lääkeostoja, kissanruokaa jne. näille ei ole erikseen budjetoitu mitään, mutta ne tulevat eri tileiltä. Kaikki oli aikalailla harkittuja kuluja yhtä 35€ kirppislöytöä lukuunottamatta. Kulut on ymmärrettäviä, mutta silti hieman kismittää että näihin on mennyt näin paljon rahaa. Ensi kuukauteen lisään budjettiin oman kohdan muille kuluille.
Säästöissä ja sijoituksissa on sijoituksiin mennyt vakio 100€, ja 70€ meni puskuriin ihan sen pohjalta miten rahaa oli käyttötilillä palkan jyvittämisen jälkeen.
Laskut ja velka pitää sisällään vastikkeen, puhelimen ja netin, luottokortin, auton osamaksun, kissan kissahotellissa yöpymisen, kaasulaskun, autovakuutuksen, sähkölaskun ja 10x kuntosalikortin. Kaikki odotettuja kuluja, mutta kissahotelli (135€) ja kuntosalikortti (60€) epätyypillisinä menoina. Laskutilillä on vielä rahaa asuntolainan lyhennykseen.
Rahatilanne ihan ok! Tileillä rahaa (jos etupuskuria ja lomapuskuria ei lasketa) n. 1000€ ja kuukautta jäljellä kolme viikkoa. Tammikuussa maksettavat lisäansiot vielä tulematta.
What do you want to do ?
What do you want to do ?
Lähettänyt Taina klo 12.30 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
lauantai 9. tammikuuta 2021
Sijoitus itseesi -unirytmi kuntoon!
@talouttajaterveytta kysyi instassaan apuja uniongelmiin. Moni kysyikin kommenteissa sitä, että millaisesta ongelmasta on kyse? Onko hankaluuksia nukahtaa vai heräileekö öisin tms? Kommentoinkin heti, että minulla on omakohtaista kokemusta asiasta sen verran pitkästi, että voisin kirjoittaa asiasta ihan erillisen postauksen. Yritin tuloksetta etsiä lähteitä tekstini tueksi, joten tämä pohjautuu nyt vain muistikuviini.
Oma taustani nukkumisen kanssa on repaleinen, mutta uniongelmia on ollut jo lapsuudesta saakka. Olen ollut pääsääntöisesti iltapäivällä väsynyt (mutten osaa nukkua päiväunia) ja illalla virkeä. Vuosikausia nukahdin pitkälti puolen yön jälkeen, vaikka aloitin nukkumaan menon klo 22 ja useimmiten nukahdin vasta 02-04 välillä. Vuorotyön aikana tämä ei useimmitenkaan ollut ongelma, sillä pystyin nukkumaan yhteentoista saakka, mutta aamuvuorot olivat aivan kamalia. Pelkäsin nukkumaan menoa koska pelkäsin nukkuvani pommiin kohtuuttoman väsymyksen ansiosta. Krooninen väsymys aiheutti myös sen, että niinä päivinä kun kello ei ollut soimassa, saatoin hyvinkin nukkua klo 16 saakka iltapäivällä. Hallitsin energiatasojani sokerilla ja voin kaikinpuolin aika huonosti. Kompensoin myös väsymystäni ostamalla kaikenlaista tarpeellista ja tarpeetonta. Nuorempana pidin yövuorojen tekemisestä myös juuri siksi, että yövuoron jälkeen nukahdin nopeasti ja nukuin sikeästi, vaikkakin lyhyemmän aikaa.
Pari vuotta sitten kaikki muuttui. Nykyään nukun 8h mittaisia yöunia joko klo 22:30-06:30 tai 24:00-08:00 aikalailla kellon tarkasti. Aluksi kun laitoin rytmin kuntoon oli arkisin unijaksoni 21:30-05:30 ja viikonloppuisin 23:00-07:00, mutta korona muutti kaikkea. Nyt kun ei ole työmatkaa, ei tarvitse herätä niin aikaisin aamulla.
Muistelen, että olisin kuunnellut pdcastin tai radio-ohjelman aiheesta, mutta saattaa yhtä hyvin olla, että olen lukenut lehtijutun. En osaa sanoa. Siitä jäi kuitenkin käteen muutama viisas asia.
Mikä unimäärä on sinulle riittävä?
Valitse aika jolloin haluat nukahtaa herätysajan sijaan.
Unirytmiä käännetään 15min kerrallaan.
Unirytmi toimii 90min sykleissä.
Teot unen parantamiseksi tehdään vuoteen ulkopuolella.
Säännöllisyydellä on merkittävä rooli uneen.
Mikä unimäärä on sinulle riittävä? Useimmat tarvitsevat unta 7-9 tuntia. Juuri nukahtamisajan säätämisellä saat pikkuhiljaa käsitystä siitä millaista unta tarvitset (jos sinulla on siis alkuun mahdollista tehdä tämä ilman herätyskelloa). Itse nukun 8h ja herään usein nykyään muutama minuutti ennen kellon soittoa.
Valitse aika jolloin haluat nukahtaa herätysajan sijaan. Minä haluan nukahtaa klo 22:30, jonka vuoksi minulla menee automaattisesti puhelin äänettömälle klo 21:00 ja puhelin ilmoittaa että on aika rauhoittua. Ensimmäisenä pesen kasvot ja hampaat tai käyn suihkussa jonka jälkeen juon viimeisen lasillisen vettä (en ravaa yöllä enää vessassakaan). Rauhoittumisaikana siistin keittiön ja luen kirjaa yms. vaan en enää katso ruutua. On hyödyllistä jos tätä rytmiä luodessa on mahdollista nukkua hieman pidempään jotta voisi suhtautua tähän rennosti. Olen yleensä vuoteessa klo 22 mennessä ja unessa viimeistään 22:30, usein hieman aiemmin. Huom. tämä tarkoittaa että klo 22:30 olen unessa. Sen jälkeen ei enää lueta kirjaa, harrasteta seksiä tai mitään muutakaan. Sitten nukutaan.
Unirytmiä käännetään 15min kerrallaan. Kaikki tietää sen, kun aamulla lento lähtee klo 4 ja yrittää mennä monta tuntia aiemmin nukkumaan tuloksetta tai loman jälkeen yrittää yht´äkkiä mennä 2h aiemmin nukkumaan eikä oikein onnistu. Käännä rytmiä 15min kerrallaan nukkumaanmenoaikaa aikaistaen (huom. älä kiinnitä huomiota heräämisaikaan). Jos tavoittelet 22:30 unta ja yleensä nukahdat vasta 01:00, mene maanantaina nukkumaan 00:45 (eli vuoteeseen vaikka 00:15), tiistaina klo 00:30 (eli vuoteeseen vaikka 00:00), keskiviikkona klo 00:15 (eli vuoteeseen vaikka 23:45), torstaina klo 00:00 (eli vuoteeseen vaikka 23:30) ja niin edelleen. Hitaasti mutta varmasti, onnistut kyllä! Tämä räjäytti tajuntani. Tämä oli minulle merkittävä tekijä onnistumisessani.
Unirytmi toimii 90min sykleissä. Kyllä, usko tai älä, mutta jos tulee viikonloppu tai muuten joudut valvomaan sen "normaalin" nukkumaanmenoajan (22:30) yli älä yritä mennä vuoteeseen klo 23, vaan siirrä rytmiä heti 90min. Jos normaalisti menet nukkumaan klo 22:30, mene nukkumaan vasta 24:00, 01:30, 03:00 jne. älä näiden aikojen välissä. "Nukahtamisikkuna" aukeaa 90minuutin välein. Tällä 90min syklillä rytmi ei sekotu yksittäisen valvomisen tm. seurauksena. Vaikka valvon pe ja la klo 24 tai joskus aiemmin jopa myöhempään, sunnuntaina pääsen nukkumaan klo 22:30 nykyään ongelmitta. Tämä oli minulle erittäin merkittävä tekijä onnistumisessani.
Teot unen parantamiseksi tehdään vuoteen ulkopuolella. Onko petivaatteet puhtaat ja raikkaat? Onko makuuhuone riittävän viileä ja pimeä? Syötkö viimeisen aterian klo 20 mennessä? Liikutko jokapäivä edes hieman? Hikiliikunta tai pieni kävely raittiissa ilmassa 6-8 tai 18-20 välillä auttaa mukavasti. Syötkö säännöllisesti? Juotko riittävästi vettä? Saatko päivän stressaavat asiat ja kokemukset pois mielestä ennen kuin menet vuoteeseen?
Säännöllisyydellä on merkittävä rooli uneen. Pidä suunnitelmasta kiinni. Toista, toista, toista. Anna muutokselle aikaa. Ps. Tammikuuta on mukavasti vielä jäljellä. Olisiko nyt hyvä hetki laittaa unirytmi kuntoon? Kerro ihmeessä oliko tästä sinulle apua jos tänne eksyit ja päätit kokeilla.
Lähettänyt Taina klo 7.44 7 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Kirjaston sakko- ja varausmaksut ja kuluttomat päivät
Sähköpostiini tuli ilmoitus, että lainat ovat umpeutumassa. Uusin lainat ja samalla huomasin, että alueeni kirjastoon on vihdoin ja viimein tullut mahdollisuus maksaa varaus- ja sakkomaksut verkkopankkitunnuksilla tai maksukortilla kotisohvalta. Tämä on uskomattoman hyvä asia, sillä alueeni kirjastossa saatavat kasvavat korkoa jos on kyse sakkomaksusta.
Olen aikanaan ollut säännöllinen kirjastossa kävijä. Minulla oli viikoittainen lukuaika (keskiviikkoisin), jolloin menin kirjastoon ja luin lehtiä sydämeni kyllyydestä. Nyt korona-aikana tämä on jäänyt niinkuin kaikki julkisilla paikoilla hengailu. Maksoin tuon huiman 1,60€ verkkopankissa heti pois ja sinetöin samalla sen, että tästäkään päivästä ei tullut kuluton päivä.
Laitoin yhdeksi tavoitteekseni tammikuulle, että minulla olisi vähintään kymmenen kulutonta päivää, eli ns. rahavapaata päivää. Joudun huomamaan, että minulle on selvästi tärkeämpää hoitaa asiat pois päiväjärjestyksestä HETI, kuin keskittää kuluja samoille päiville. Käyn verkkopankissa lähes päivittäin. En osaa sanoa syytä, varmaan minusta on vaan kiva katsoa että olenhan edelleen budjetissa eikä tileiltä ole hävinnyt mitään. Jos pankissa on lasku joka erääntyy tässä kuussa maksan sen tietenkin heti pois. Tästäkin voidaan olla montaa mieltä, että onko järkevää antaa laskuttajalle raha heti, vai tulisiko se maksaa virallisena eräpäivänä. Sanoisin että tämä on varmaankin makuasia.
On kuun yhdeksäs päivä ja minulla on vasta yksi kuluton päivä, mutta olen hyvin budjetissa, joten saattaa olla etten tavoitetta saavuta. Nyt mietinkin mitä tämä tavoite minulle edustaa? Käyn kuitenkin n. kerran viikossa kaupassa, joten kyse ei ole siitä että ramppaisin kaupassa jatkuvasti. Varmaan tässäkin voisi tapahtua koukuttumista. Onko sinulla tällaista haastetta? Mitä sinä sillä tavoittelet?
Lähettänyt Taina klo 3.28 4 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: HAASTE, pohdintaa, rahavapaat, tavoitteita, verkkopankki
maanantai 4. tammikuuta 2021
Minulla on ollut tapana kilpailuttaa vakuutukset muutaman vuoden välein, mutta nyt kun asuntolainani on ollut Osuuspankissa, on myös vakuutusyhtiönä toiminut viiden vuoden ajan Pohjola Vakuutus. Minulla menee vakuutuksiin hieman yli 1200€ vuodessa. Vuosien varrella vakuutukset on olleet vuorollaan LähiTapiolassa, If:issä ja Pohjola Vakuutuksessa.
Nyt otin asiakseni kilpailuttaa vakuutukset. Tämä ei missään nimessä ollut helppoa. Ennen oli mahdollista ottaa yhteyttä vakuutusyhtiöön ja kertoa taustatietoja, joiden pohjalta rakennettiin paketti jolle laskettiin hinta. Nyt piti mennä eri vakuutusyhtiöiden sivuille, kirjautua verkkopankkitunnuksin ja klikkailla vakuutuspaketti itselleen. Tein ihan todella ison työn kun vertailin Pohjola Vakuutuksen rinnalle If, Fennia, LähiTapiola, Pohjantähti -yhtiöitä. Pohjola Vakuutuksessa vakuutuspaketissani on 11 eri vakuutusta ja niiden yhteishinta on 1209,36€ vakuutuksen arvo on kuitenkin 1800€. Keskittämisalennukset ja bonukset tuottavat tuntuvan säästön.
Olin erittäin yllättynyt, mutta Pohjola Vakuutuksen paketti oli itselleni ja omista tarpeistani käsin katsottuna edelleen edullisin. Olen pitänyt aiemmin 100€/kk sellaisena haamurajana, että niin  paljon vakuutuksiin saisi mennä kuukausittain, mutta nyt on varmaan nieltävä tappionsa ja myönnettävä että nykyään vakuutuksiin menee 120€/kk ja tämä on uusi haamuraja.
Olisin vähän toivonut että Lähi Tapiola olisi menestynyt vertailussa, siten olisin saanut S-Bonusta vakuutuksistani, toisaalta nyt saan OP bonusta. Kuinka paljon sinulla menee vuodessa vakuutuksiin?
Lähettänyt Taina klo 11.36 6 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
sunnuntai 3. tammikuuta 2021
Visa lasku 1/2021 - pienistä kuluista koostui suuri summa..
Tammikuun laskujen maksun yhteydessä maksoin Visalaskua 69,10€ Visalta menee pysäköintimaksut. Lisäksi mukana oli yksi maksu verkkokaupassa ihan suunnitellusti, mutta lisäksi mukana oli muutamia sellaisia kuluja joista tulee yhteen laskettuna suuria summia. Minulla on ollut maksullinen dropbox tilaus, Netflix, Bookbeat, Spotify. Näistä tulee n 40€ kuukaudessa ja lähes viisi sataa euroa vuodessa. Päätin irtisanoa kaikki ja katsoa pärjäisinkö ilman. Done! Mistä pienestä kulusta sinä voisit luopua?
Lähettänyt Taina klo 3.22 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudemmat tekstit Vanhemmat tekstit Etusivu
#piirroshaaste 52 asiaa asuntolaina bloggaamisesta budjetti elämäntavat HAASTE historia huolestuttaa hups hyväntekeväisyys kekseliäisyys kotiprojekti kuluseuranta loma lukijan toive löpinää muiden blogeista opintovapaa ostos palkkapäivä pohdintaa rahavapaat remonttibudjetti seuranta sijoitus suunnitelmia säästäminen tavoitteita tositelkkaria triptyykki tunnustuksia tupakoinnin lopettaminen unelmia valaistus velkakatsaus verkkopankki vinkkejä yllätys
Sivun näyttöjä viimeisen 30 päivän aikana
Tammikuun seuranta 2021 osa 2/4
Tammikuun seuranta 1/4 (uusinta)
Sijoitus itseesi -unirytmi kuntoon!
Kirjaston sakko- ja varausmaksut ja kuluttomat päivät
Visa lasku 1/2021 - pienistä kuluista koostui suur...
27.09.2022 PÄÄTÖS TYÖKYVYTTÖMYYSELÄKKEESTÄ "HYLKY"
Osakkeet tuottavat huonommin kuin riskitön korko
New book, Cycles for Investor published in Amazon
VelatOn - Kohti velatonta elämää ??
Sijoitusvuosi 2021 ja kohti vuotta 2022
P.Ohatta - Kolmevitosena eläkkeelle
Decorating a Cottage: Safety, Style and Selected Material
LG G2 (D802) – Design Stylish
Minä en shoppaa enää - Vuodatus.net
33-vuotias äippä kahden tenavan kansa
La Belle et la bete (2014)
Lauta kerrallaan... Säästämistä pikkuhiljaa kohti omia asetettuja tavoitteita
Kesähelteet ja pienet pintaremontit
My blog of not buying it
Juhlin ostolakkoani ostamalla pitsan ja siiderin
Näytä 5 Näytä kaikki
Teema: Vesileima. Teeman kuvien tekijä: friztin. Sisällön tarjoaa Blogger.